Document ID: /roh_data/filtered/fineweb-2-filterrobots_roh.jsonl.gz/9253

Peter Peyer ha accentuà ch'ins speria da pudair vaccinar en la segunda mesadad da l'onn u vers la stad a l'engronda. Lura possian ins dir ch'ins haja pli u main in med per cumbatter a moda persistenta la pandemia.
Per ses collega, cusseglier guvernativ Jon Domenic Parolini, è il Maraton da skis engiadinais 2021 fitg periclità. Cuzunt che bun 14'000 passlungistas e passlungists fetschian il medem mument il maraton vesa el sco illusoric. Tuttina speria el ch'i saja pussaivel da chattar ina soluziun per pudair realisar las cursas.
Enfin il pli tard ils 6 da schaner 2021 decida il comité d’organisaziun, sch’il Maraton da ski engiadinais po vegnir manà tras en ina furma u l’autra.